**GYULAI DÜRER ALBER ÁLTALÁNOS ISKOLA**

**Beiratkozás menete a 2020/2021-es tanévre**

**Tisztelt Szülők!**

A 2020/2021. tanévre történő iskolai beiratkozás helyi rendjét az emberi erőforrások miniszterének 7/2020. (III.25.) határozata alapján az alábbiakban szervezzük meg.

**I.** A beiratkozást a KRÉTA rendszer segítségével személyes kontaktus nélkül bonyolítjuk le.

**II.** A beiratkozás módjáról a KRÉTA rendszer tudásbázisában további információkat találnak:

<https://tudasbazis.ekreta.hu/pages/viewpage.action?pageId=17761106>

Az óvodai ellátás után a tanköteles és iskolaérett gyermeket a szülő/gondviselő köteles beíratni a lakóhelye szerint illetékes vagy a választott iskola első évfolyamára. Amennyiben a választott iskola igazgatója a gyermek felvételét elutasító döntést hoz, a szülő a gyermekét a döntés jogerőre emelkedését követő öt napon belül köteles beíratni a kötelező felvételt biztosító iskola első évfolyamára.

A beiratkozást a gondviselő kezdeményezi a kérelem benyújtásával.

**Az általános iskolák az online jelentkezéseket 2020. április 6. óra és 2020. április 24. közötti időszakban fogadják!**

*Az elektronikus űrlap kitöltésének a menete:*

1. A tanuló személyes adatait a tanuló hivatalos okmányai alapján szükséges megadni. A tanuló oktatási azonosítója megegyezik az óvodai rendszerben regisztrált ún. OM (oktatási) azonosítóval.

2. A választott intézménynél az intézmény neve mező ún. önkitöltő-típusú mező, amely azt jelenti, hogy a szövegmező kitöltésekor az első három karakter megadásával a program megjeleníti a rendszerben tárolt, nevében az adott karaktersort tartalmazó intézményeket a keresés megkönnyítése és meggyorsítása érdekében. A választott tagozatot legördülő listából szükséges kiválasztani.

3. A kérelem indoklása nem kötelező, de ha a megjelölt kiiratkozási okot indokolni szeretnénk, akkor ebben a szabadon szerkeszthető szöveges beviteli ablakban tehetjük ezt meg.

4. A kérelmünkhöz a kötelezően csatolandó dokumentumokat mindig a megfelelő - gombra kattintva rögzítsük a rendszerben, amelyet Az e-Ügyintézés folyamataiban általánosan alkalmazott adatkezelési műveletek oldalon leírtak szerint tehetünk meg.

5. A kérelmünk előnézeti megtekintését és beküldését a rendszerbe szintén Az e-Ügyintézés folyamataiban általánosan alkalmazott adatkezelési műveletek oldalon leírtak szerint tehetjük meg.

**III.** A KRÉTA rendszerbe az alábbi linken keresztül tud majd belépni:

<https://eugyintezes.e-kreta.hu/kezdolap>

**IV.** A beiratkozáshoz szükséges iratok személyes bemutatására a 2020/2021. tanév első napján kerül sor.

**V.** Ha a szülő nem a „körzetes” általános iskolába szeretné gyermekét beíratni, akkor az erre irányuló szándékát is a KRÉTA rendszeren keresztül tudja majd bejelenteni.

Tájékoztatjuk Önöket, hogy jelenleg a KRÉTA rendszer Beiratkozás felülete még nem aktív, az elektronikus jelentkezés 2020. április 6-ától lehetséges.

A beiratkozást érintő további teendőkről folyamatosan tájékoztatjuk Önöket intézményünk honlapján.

Gyula, 2020. április 1.

Csontosné László Anikó

 intézményvezető

Gyulai Dürer Albert Általános Iskola